ভারতীয় রেলের নবজাগরণ! মাত্র ৩০ মিনিটেই দিল্লি থেকে জয়পুরে

নয়াদিল্লি: রেল (Indian Railway) নিয়ে বড়সড় প্রজেক্ট কেন্দ্রের (Central Project)। যা শীঘ্রই বাস্তবায়ন হবে বলে জানিয়েছেন রেলমন্ত্রী অশ্বিনী বৈষ্ণব (Railway Minister Ashwini Vaishnav) । এই প্রজেক্ট সাফল্য লাভ করলে এক নয়া ইতিহাস গড়বে ভারতীয় রেল। যার প্রস্তুতি শুরু হয়ে গিয়েছে।

এই প্রজেক্টের নাম ‘হাইপারলুপ’ (Hyperloop) । ভারতে দ্রুতগতির রেলের মধ্যে পড়ে জনপ্রিয় রাজধানী ও বন্দে ভারত, এবার একে ছাপিয়ে যায়ে হাইপারলুপ’। রেলের উদ্যোগে (IIT Madras) মাদ্রাজ আইআইটি-তে চলছে গবেষণা। এবার সেই ব্যবস্থার ভিডিয়ো সামনে আনলেন রেলমন্ত্রী।

হাইপারলুপ হল একটি বায়ুনিরুদ্ধ টিউব। যার মধ্য দিয়ে ছুটবে পড। ভারতীয় রেলের হাইপারলুপ ব্যবস্থার সর্বোচ্চ গতি হতে পারে প্রতি ঘন্টায় ৬০০ কিমি। এই ট্রেনের ক্ষেত্রে টিউবের মধ্যে কোনও বাতাস থাকে না। ফলে ট্রেনটির সামনের দিকে এগোতে বায়ুমণ্ডলের কোনও বাধা প্রাপ্ত হয় না। অতি দ্রুত গতিতে এগিয়ে যেতে সক্ষম। তাই একে বলে হাইপারলুপ ট্রেন। সাধারণ ট্রেনের মতো হাইপারলুপ ট্রেনের একাধিক কামরা নেই, মাত্র একটি কামরা থাকে। মূলত বিদ্যুতেই চলে এই অত্যাধুনিক অতিগতিসম্পন্ন এই ট্রেন।

আরও পড়ুন: একলাফে চাঙ্গা শেয়ারবাজার, সেনসেক্স ৭৫ হাজার ছাড়াল

চেন্নাইয়ের ইন্টিগ্রাল কোচ ফ্যাক্টরিতে তৈরি হবে হাইপারলুপের ইলেকট্রনিক কম্পোন্যান্ট। এই প্রজেক্টের জন্য ২০২২ সালে রেল মন্ত্রক ৮.৩৪ কোটি টাকা দিয়েছিল মাদ্রাজ আইআইটি-কে। সেই গবেষণা আরও এগিয়ে নিয়ে যাওয়া হচ্ছে।

রেলমন্ত্রী অশ্বিনী বৈষ্ণব, গবেষকদের এই নিষ্ঠার ভূয়সী প্রশংসা করেছেন।

দিল্লি থেকে জয়পুরের দূরত্ব প্রায় ৩৫০ কিমি। এই প্রজেক্ট সম্ভব হলে, মাত্র ৩০ মিনিটে পৌঁছনো সম্ভব হবে।

রেলমন্ত্রকের সহায়তায় আইআইটি মাদ্রাজ ৪২২ মিটার দীর্ঘ ভারতের প্রথম হাইপারলুপ টেস্ট ট্র্যাক তৈরি করে ফেলেছে। বুলেট ট্রেনের সর্বোচ্চ গতি ঘণ্টায় ৪৫০ কিলোমিটার। এই ট্র্যাকে ট্রেন ছুটবে ঘণ্টায় ১১০০ কিমি বেগে।